
                                 אגודת התעופה הכללית בישראל
Israel Association of General Aviation

סיכום פגישה מיום 26 בנובמבר 2008 במפקדת מיח"ה בחיל האויר
משתתפים:

מטעם ח"א:    

אל"מ משה מנור, מפקד מערך הבקרה 
סא"ל מוטי שמואלי, ראש ענף תעבורה

מטעם רת"א:

גיל ארנון, ראש אגף תעופה כללית
מטעם אגודת התעופה:  
ירון אפרת, יו"ר

משה אקלר, מזכיר
נתן שרון, חבר ועד
בהמשך לפגישת ההיכרות נקבעה פגישת עבודה לדיון בבעיות הנוצרות בממשק העבודה של מערך הבקרה עם התעופה הכללית.
הנושאים שנדונו: 

1.   סגירת שדה דב וחיפה בשבתות

  -  נציגי חיל האויר איתנים בדעתם כי לפי פקודות מטכ"ל לא ניתן לחייב חיילים לחלל את השבת אם   

     אין פיקוח נפש.

  -  נציגי אגודת התעופה טוענים שהשדות אזרחים והאחריות על הפעלת השדות מוטלת על רת"א והם  מחויבים להפעילם בשבת. חיל האויר נשכר על ידי רת"א לתת שירותי פיקוח.
על פי חיל האויר השדות מופעלים על ידי הצבא ויש להם סמכות מלאה בשדה. נציגי אגודת התעופה הבהירו שהם ינקטו בצעדים משפטיים אם תתבצע הפסקת פעילות בשבתות.
2 . מי האחראי על בטיחות טיסה בשדה דב וחיפה
הנושא עלה בעקבות ההתנגדות של מפקד שדה דב לקיום טיסת מבנה של טייסות (שהתקיימה  

לבסוף) ועקב עיכובי תנועה שנגרמים בגלל נוהלי הפרדה שמעבר לנדרש בטיסת VFR.

על פי נציגי אגודת התעופה הפקחים הצבאיים מספקים שירותי פיקוח בלבד. האחריות על הבטיחות לפי הפמ"ת מוטלת על הגורמים המרשיינים ועל הטייסים.

על פי נציגי חיל האויר האחריות על הבטיחות במרחב האווירי המפוקח על ידי חיילים מוטלת על ח"א. לא הושגה הסכמה בין הצדדים.
3.  הפרדות תנועה בנתיבי תובלה 
הבקרה המרחבית מקיימת הפרדה מלאה בין התנועות בנתיבים כמו בטיסות IFR. הפרדה זו מקטינה את נפח התנועה בנתיבים וגם גורמת להאטה ללא צורך.
לדעת נציגי אגודת התעופה בטיסת VFR יש נוהלי עקיפה של תנועה איטית ואין זה באחריות של הבקר לבצע הפרדה.
נציגי חיל האויר מסכימים וטוענים שאין נוהל המחייב את ההפרדה הזו. על פי הנוהל הקיים על הבקר להתריע כאשר תנועה מהירה מתקרבת לתנועה איטית ולוודא קיום קשר עיין במרחק מסוים. העקיפה מתבצעת באחריות הטייס. אם אין קשר עין, האחריות להפרדה חלה על הבקר.
נציגי ח"א ינחו את הבקרות המרחביות לקיים את הנוהל הנ"ל.
4.  הפעלת נתיב חציה נוסף במרחב שדה דב

-    הצדדים דנו באפשרויות שונות להפעלת נתיב חציה שלא יפריע להקפה בשדה דב.

-    טיסה מערבית לקו חוף מחייבת מרחק של 6 מייל לפחות על פי נציגי ח"א, ולכן לא ישימה לרוב  

    מטוסי התעופה הקלה והזעירה.

-   נציגי אגודת התעופה הציעו מעבר בגובה נמוך 400 – 500 רגל, בנתיב המסוקים. ההצעה תיבדק.

5.   תרגול הנמכות ILS בשדות חיל האויר

-    נציגי אגודת התעופה הציגו את חוסר האפשרות לתרגל הנמכות וביקשו לאפשר תרגול הנמכות,  

     ללא נחיתה, בסופי שבוע כאשר חיל האויר לא טס.

הנושא ייבדק על ידי חיל האויר תוך כוונה לסייע ככל שניתן.
6.   הגשת מרשה לטיסות מרחב וחריגות בסופי שבוע וחגים

-    כיום הדרישה היא להגיש את המרשה עד יום חמישי בשעה 12:00, כשהסיבה לכך היא שטרום טיסה    

    במפקדת חיל האוויר לא עובדים בימי שישי.

-   נציגי אגודת התעופה חושבים שאין הצדקה לדרישה של הגשת מרשה מוקדם, לאור העובדה שחיל 

    האויר לא טס בשבתות ורוב התנועה היא של התעופה הכללית ואז"מים. ובוודאי אין סיבה לדרישה  

    המתבססת על העובדה שגוף שאמור לספק שירות לא עובד בימי שישי שבת וחגים.

    הנושא ייבדק על ידי נציגי חיל האויר.
7. פתיחת נתיב ממערב למזרח מעל ירושלים

-  עקב סגירת יהודה ושומרון התנועה ממערב למזרח וחזרה מחייבת עקיפה האזור בגובה גבוהה או  

    מדרום או צפון. נציגי אגודת התעופה מבקשים לפתוח נתיב חלופי מעל ירושלים.

-  נציגי חיל האויר מתנגדים לאפשר טיסה מעל ירושלים מסיבות ביטחוניות.
8.  מידע על תחקירי בטיחות

-  נציגי אגודת התעופה מבקשים לקבל מידע על תחקירי בטיחות של חיל האויר (כמובן במגבלות  

   ביטחון שדה) על מנת להגדיל את הידע של הטייסים הפרטיים. כמו כן הועלתה הצעה לקיים כנסי בטיחות  

   משותפים.

-  לדברי נציגי ח"א כל התחקירים מועברים לחוקר הראשי (רזצ'יק). לחיל האויר אין התנגדות  

    להעברת חומר חקירה ועל האגודה לפנות לחוקר הראשי.

רשם: נתן שרון 

